എംബാപെ പിഎസ്ജി വിടുന്നു? റയല് മാഡ്രിഡിലേയ്ക്കെന്ന് സൂചന ഫ്രഞ്ച് ഫുട്ബോള് ക്ലബ് പിഎസ്ജി ഈ സീസണില് തന്നെ യുവ താരം കെയ്ലിയന് എംബാപെയെ വില്ക്കുമെന്ന് റിപ്പോര്ട്ട്. എംബാപെയ്ക്ക് പകരം ഇംഗ്ലീഷ് പ്രീമിയര് ലീഗിലെ മികച്ചൊരു കളിക്കാരനെ ടീമിലെത്തിക്കാനാണ് പിഎസ്ജിയുടെ ശ്രമമെന്നാണ് ഫ്രഞ്ച് മാധ്യമങ്ങള് റിപ്പോര്ട്ട് ചെയ്യുന്നത്. പിഎസ്ജിയില് എംബാപെയുടെ അവസാന വര്ഷമാണിത്. ഇതുവരെയും പുതിയ കരാര് ഒപ്പിടാന് എംബാപ്പെ സമ്മതം മൂളിയിട്ടില്ല. ഇതാണ് ഇപ്പോള് അഭ്യൂഹങ്ങള്ക്കിടയാക്കിയിരിക്കുന്നത്. എംബാപ്പെയ്ക്ക് പകരം ഇംഗ്ലീഷ് ക്ലബ്ബ് ടോട്ടനത്തില് നിന്ന് ബ്രസീലിയന് താരം റിച്ചാര്ലിസനെ ടീമിലെത്തിക്കാനാണ് പിഎസ്ജിയുടെ ശ്രമമെന്നും ഫ്രഞ്ച് മാധ്യമങ്ങള് റിപ്പോര്ട്ട് ചെയ്യുന്നു. അതേസമയം പിഎസ്ജിയില് നിന്ന് താരം റയല് മാഡ്രിഡിലേയ്ക്കായിരിക്കും ചേക്കേറുക എന്നാണ് സൂചന. നേരത്തെ റയല് മാഡ്രിഡ് താരത്തെ വിട്ടുകിട്ടുന്നതിനായി ശ്രമം നടത്തിയിരുന്നു. അര്ജന്റൈന് സൂപ്പര് താരം ലയണല് മെസി സ്പാനിഷ് ക്ലബ്ബ് ബാഴ്സലോണയില് നിന്ന് പിഎസ്ജിയില് എത്തിയതോടെ ടീമില് തന്റെ പ്രാധാന്യം നഷ്ടപ്പെടുമെന്നതിനാലാണ് എംബാപ്പെ ക്ലബുമായി കരാര് പുതുക്കാത്തത് എന്നതാണ് ഫുട്ബോള് ലോകത്ത് നിന്ന് ലഭിക്കുന്ന വിവരം. അനുബന്ധ വാര്ത്തകള് ഇതിനെക്കുറിച്ച് കൂടുതല് വായിക്കുക : പിഎസ്ജി എംബാപ്പെ റയല് മാഡ്രിഡ് മെസ്സി ഫുട്ബോള് Psg Mbappe Messi Football Real Madrid